నాసిక్: ఆర్మీలో సీనియర్ల వేధింపులను బయటపెట్టిన జవాన్ అనుమానాస్పదంగా మృతి చెందారు. కేరళకు చెందిన రాయ్ మాథ్యూ 13 ఏళ్ళుగా ఆర్మీలో పని చేస్తున్నారు. గత ఏడాది నుంచి మహారాష్ట్రలోని నాసిక్ క్యాంపులో విధులు నిర్వహిస్తున్నారు. ఇటీవల స్థానిక టీవీ చానల్కు ఇచ్చిన ఇంటర్వూలో ఆర్మీలో వెట్టిచాకిరి, సీనియర్ల వేధింపులను బయటపెట్టడంతో పాటు కన్నీటి పర్యంతమయ్యారు. సోమవారం ఇది ప్రసారం అయ్యింది.అయితే నాటి నుంచి కనిపించకుండా పోయిన రాయ్ మాథ్యూ మృతదేహాన్ని గురువారం ఆర్మీ క్యాంప్ సమీపంలో గుర్తించారు. ఈ విషయాన్ని కేరళలోని ఆయన కుటుంబ సభ్యులకు ఆర్మీ అధికారులు తెలిపారు. సీనియర్ల వేధింపులను బయటపెట్టిన తన గురించి తెలిసిపోయిందన్న భయంతో మాథ్యూ ఆత్మహత్య చేసుకున్నట్లు ఆర్మీ అధికారులు భావిస్తున్నారు. అయితే ఆయన కుటుంబ సభ్యులు మాత్రం రాయ్ మరణంపై అనుమానం వ్యక్తం చేస్తున్నారు. దీనిపై దర్యాప్తు జరపాలని డిమాండ్ చేస్తున్నారు.
nasik: aarmeelo seaniyarla vedhimpulanu bayatapettina jawan anumaanaaspadamgaa mruti chendaaru. keralaku chendina raay maathyuu 13 ellugaa aarmeelo pani chestunnaru. gatha edaadi nunchi mahaaraashtralooni nasik campulo vidhulu nirvahistunnaaru. iteevala sthaanika tv chaanalku ichina intervoolo aarmeelo vettichaakiri, seaniyarla vedhimpulanu bayatapettadamtho paatu kanneeti paryantamayyaaru. somavaram idhi prasaaram ayyindi.ayithe naati nunchi kanipinchakunda poyina raay maathyuu mrutadehaanni guruvaram armi camp sameepamlo gurtinchaaru. ee vishayaanni keralaloni aayana kutumba sabhyulaku armi adhikaarulu telipaaru. seaniyarla vedhimpulanu bayatapettina tana gurinchi telisipoyindanna bhayamto maathyuu aatmahatya chesukunnatlu armi adhikaarulu bhaavistunnaaru. ayithe aayana kutumba sabhyulu maatram raay maranampai anumanam vyaktam chestunnaru. deenipai daryaaptu jarapalani demand chestunnaru.